Posti Group

Posti Group Oyj (eng. Posti Group Corporation) je medzinárodný podnik služieb vo vlastníctve fínskeho štátu. Je rozdelený do troch obchodných skupín: 
 Itella Information (spracovanie tokov dát, riadenie a distribúcia pre organizácie; služby riadenej fakturácie, reťazcov objednávania-doručovania a spracovania dokumentov)
 Itella Logistics (pozemná, námorná a letecká preprava a zasielateľstvo, doprava, doručovanie a skladovanie)
 Itella Mail Communication (doručovanie listov, materiálov priameho marketingu, balíkov, novín a časopisov vo Fínsku) -obchodná skupina slúži zákazníkom pod značkou Fínskej pošty, Posti. Vo Fínsku poskytuje poštové služby a vydáva všetky fínske poštové známky.

Hlavné sídlo spoločnosti Itella je v Helsinkách. Prezidentom a výkonným riaditeľom spoločnosti je Heikki Malinen, predsedom správnej rady Arto Hiltunen. V roku 2012 mala Itella Corporation v priemere 27 460 zamestnancov.

Itella je činná v jedenástich krajinách:
 Lotyšsko
 Litva
 Nórsko
 Poľsko
 Švédsko
 Nemecko
 Slovensko
 Fínsko
 Dánsko
 Rusko
 Estónsko

Značky 
Itella slúži svojim globálnym korporátnym zákazníkom pod značkou Itella, spotrebiteľom vo Fínsku pod značkou Posti.

História 
 6. september 1638: Guvernér, generál Per Brahe ml., zavádza poštový systém vo Fínsku, ktoré bolo vtedy súčasťou Švédska. 
 1811: Zriadenie centrálnej správy poštového systému autonómneho Fínskeho veľkovojvodstva. 
 1845: Zriadenie systému balíkovej pošty. 
 1856: Zavedenie poštových známok. 
 1858: Zavedenie doručovania listov a novín domov. 
 Začiatok 60. rokov 19. storočia: Pošta ako jedna z prvých spoločností zamestnáva ženy. 
 1927: Zlúčenie pošty s telegrafom. 
 1981: Názov Pošta a telegraf sa mení na Pošta a telekomunikácie. 
 1990: Pošta a telekomunikácie sa transformuje na verejnoprospešný podnik s financiami oddelenými od štátneho rozpočtu. 
 1994: Pošta a telekomunikácie sa zreformovali ako skupina Suomen PT s dcérskymi spoločnosťami Finland Post Corporation pre poštu a Telecom Finland Oy (neskôr Sonera Oy) pre telekomunikácie. 
 1998: Skupina Suomen PT sa rozdeľuje na Finland Post Corporation a Sonera Oy, obe v priamom vlastníctve štátu. 
 2001: Finland Post Corporation sa stáva verejnou spoločnosťou. 
 2002: Skupiny informácií a logistiky sa rozširujú do Nemecka a skupina logistiky do Estónska.
 2004: Skupiny informácií a logistiky sa rozširujú do Estónska, Lotyšska a Litvy.
 2005: Skupina logistiky sa rozširuje do Dánska Lotyšska a Litvy.
 2006: Skupina logistiky sa rozširuje do Švédska a Nórska.
 1. júna 2007: Zmena názvu spoločnosti na Itella Corporation. Zmena bola motivovaná zvyšujúcou sa rozmanitosťou a medzinárodnými prevádzkami. 
 2008: Itella sa rozširuje do Ruska, kde kupuje logistickú skupinu NLC (Národná logistická spoločnosť) a marketingovú konzultačnú spoločnosť pre vzťahy so zákazníkmi Connexions. Itella sa rozširuje do Poľska prostredníctvom akvizície informačnej logistickej spoločnosti BusinessPoint S.A. 
 2009: Skupina informácií sa rozširuje do Ruska a nových krajín strednej a východnej Európy. Nová dcérska spoločnosť Itella IPS Oy (Itella platobné služby) dostáva licenciu finančnej organizácie.

Externé odkazy 
  
 
  

Poštové spoločnosti
Podniky vo Fínsku
Podniky na Slovensku